Анатоль Іванавіч Нічкасаў

Анато́ль Іва́навіч Нічка́саў () — беларускі дзяржаўны дзеяч, дыпламат, былы Міністр архітэктуры і будаўніцтва Беларусі (2010—2013).

 Біяграфія 
Нарадзіўся 19 чэрвеня 1955 года ў Новасібірску (РСФСР).

У 1978 годзе скончыў Новасібірскі інжынерна-будаўнічы інстытут. Працоўную дзейнасць пачаў у 1972 годзе чарцёжнікам-канструктарам інстытута «Сібакадэмпраект». З 1978 года працаваў архітэктарам у Новасібірскім аддзяленні інстытута «».

У 1981 годзе па запрашэнні Бабруйскага гарвыканкама працаваў старэйшым архітэктарам у інстытуце «Магілёўграмадзянпраект». У 1983 годзе быў прызначаны на пасаду намесніка галоўнага архітэктара г. Бабруйска, адначасова з’яўляўся галоўным ландшафтным архітэктарам Бабруйскага гарвыканкама. У 1986 годзе быў прызначаны начальнікам архітэктурна-планіровачнага ўпраўлення Бабруйскага гарвыканкама — галоўным архітэктарам г. Бабруйска.

У 1990—1992 гадах працаваў начальнікам аддзела горадабудаўніцтва — намеснікам начальніка Галоўархітэктуры Дзяржбуда Беларусі. У 1992—1994 гадах — дырэктар інстытута «Мінскграмадзянпраект», займаўся пытаннямі структурнай перабудовы і функцыянавання інстытута ў новых гаспадарча-эканамічных умовах. З чэрвеня па верасень 1994 года з’яўляўся старшынёй Камітэта архітэктуры Мінгарвыканкама і галоўным архітэктарам г. Мінска.

У верасні 1994 года прызначаны намеснікам Міністра архітэктуры і будаўніцтва Рэспублікі Беларусь. З 29 снежня 2010 года па 10 верасня 2013 года — Міністр архітэктуры і будаўніцтва Рэспублікі Беларусь.

З верасня 2013 года па 25 чэрвеня 2020 годаУказ Президента Республики Беларусь от 25 июня 2020 года № 238 «Об А. И. Ничкасове» працаваў Надзвычайным і Паўнамоцным Паслом Рэспублікі Беларусь у Рэспубліцы Казахстан.

У цяперашні час з’яўляецца старшынёй Рэспубліканскага саюза будаўнікоўОтчетно-выборное Собрание Союза «КПП(Н)».

Валодае англійскай мовай.

 Дзейнасць 
З’яўляўся старшынёй камісіі па горадабудаўніцтве Міжурадавага савета па супрацоўніцтве ў будаўнічай дзейнасці краін СНД. Член Беларускага саюза архітэктараў з 1985 года. Акадэмік Расійскай акадэміі архітэктуры і будаўнічых навук.

Узначальваў распрацоўку законаў Рэспублікі Беларусь «Аб асновах архітэктурнай і горадабудаўнічай дзейнасці ў Рэспубліцы Беларусь», «Аб архітэктурнай, горадабудаўнічай і будаўнічай дзейнасці ў Рэспубліцы Беларусь».

З’яўляўся кіраўніком аўтарскіх калектываў і прымаў непасрэдны ўдзел у праектаванні і будаўніцтве наступных буйных архітэктурных аб’ектаў: жылога гарадка Рось Гродзенскай вобласці для ваеннаслужачых, пераселеных з Германіі; жылога раёна «Алімпійскі» па вул. Вясёлкавай у г. Мінску; летняга амфітэатра культурнага цэнтра «Славянскі базар» у г. Віцебску; шматфункцыянальна культурна-спартыўнага комплексу «Мінск-Арэна»; комплексу будынкаў штаб-кватэры Нацыянальнага Алімпійскага камітэта; жылых раёнаў «Гуасімаль» і «Лібертадор» у г. Маракай у Венесуэле.

Пад яго непасрэдным кіраўніцтвам у 2011—2013 гадах завершана рэалізацыя інвестыцыйных праектаў па будаўніцтве тэхналагічных ліній па вытворчасці цэменту ў ААТ «Беларускі цэментавы завод», ААТ «Краснасельскбудматэрыялы», ААТ «Крычаўцэментнашыфер», мадэрнізацыя дзеючай лініі флоат-шкла ў ААТ «Гомельшкло», 5-й тэхналагічнай лініі на РУП «Граніт», распачата будаўніцтва Сітніцкага горна-ўзбагачальнага камбіната.

Пражывае ў Мінску па вул. Грыбаедава, 10.

 Сям’я 
Жанаты, мае траіх дзяцей.

 Узнагароды і ганаровыя званні 
 Акадэмік Расійскай Акадэміі архітэктуры і будаўнічых навук;
 Ганаровы будаўнік Расійскай Федэрацыі;
 Лаўрэат Дзяржаўнай прэміі Рэспублікі Беларусь у галіне літаратуры, мастацтва і архітэктуры (1998, у сааўтарстве) — за архітэктуру жылога гарадка Рось Ваўкавыскага раёна Гродзенскай вобласці, здадзенага ў эксплуатацыю ў 1994—1997 гадах;
 Заслужаны будаўнік Рэспублікі Беларусь; 
 Падзяка Прэзідэнта Рэспублікі Беларусь;
 медаль «За працоўныя заслугі» (2000) — за жылы комплекс «Алімпійскі».

 Літаратура 


 Спасылкі 


Катэгорыя:Міністры архітэктуры і будаўніцтва Рэспублікі Беларусь
Катэгорыя:Паслы Беларусі ў Казахстане
Катэгорыя:Галоўныя архітэктары Бабруйска
Катэгорыя:Намеснікі міністра архітэктуры і будаўніцтва Рэспублікі Беларусь